Аккизовэ Сиярэ и гъэлъэгъуэныгъэ
СурэтыщI гъуазджэмкIэ музейм, Ткаченкэ Александр и цIэр зезыхьэм, мэлыжьыхьым и 12-м къыщызэIуах Аккизовэ Сиярэ и гъэлъэгъуэныгъэ.
Аккизовэ (Меджидовэ) Сиярэ и творчествэр зигу ирихьхэр щымащIэкъым Кавказ Ищхъэрэм и щIыналъэхэм. Лезгин лъэпкъым щыщу профессиональнэ сурэтыщI япэу хъуа бзылъхугъэщ ар. Сиярэ и адэм (Дагъыстэным щыцIэрыIуэ тхакIуэт) и пхъур сурэт щIыным зэрыдихьэхыр и гуапэ хъурт, и тхылъхэр зэгуэр и лэжьыгъэхэмкIэ хуигъэщIэрэщIэнуи щIэхъуэпсырт.
Аккизовэр Къэбэрдей-Балъкъэрым щопсэу, щолажьэ, ауэ къызыхэкIа лъэпкъыр, къыщыхъуа щIыналъэр и псэм хэлъщ, абыхэм яхуиIэ лъагъуныгъэр зэманым куу ищI фIэкIа, нэхъ мащIэ хъуркъым.
«Мир дому твоему», «Праздник в селе», «Поэзия гор» и литографиехэр, нэгъуэщIхэри гъа-щIэм къытхузэIуих дэтхэнэ махуэри зыгъэлъапIэщ.
Сиярэ сабий тхылъхэр игъэщIэрэщIэну фIэфIщ, абы и лъэныкъуэкIи лэжьыгъэ куэд иIэщ. Адыгэ, балъкъэр таурыхъхэр щызэхуэхьэса «Девочка пляшет» тхылъым хуищIа иллюстрацэхэм гуапагъэм, Iущыгъэм, цIыхум пщIэ хуэщIын зэрыхуейм ныбжьыщIэхэр къыхураджэ.
ГЕРАСИМОВЭ Риммэ.
